Hjem:
Elevene lagde seg ulike strategier når de spilte spillet som hadde med 10- tallsystemet å gjøre.

Noen av elevene brukte hoderegning eller telte på fingrene når de skulle finne ut hvor mange poeng de hadde fått. Mens andre tegnet opp egg og eggkartongene i et system slik at de bedre så hvor mange enkle egg de hadde og hvor mange hele eggkartonger de hadde, slik som lønningsslippene så ut. Elevene var veldig flike til å ”pønske ut” sine egne ideer for å få mest mulig poeng. Mens en kastet terningen begynte de andre å fundere over hva de måtte få på terningen neste gang for å få mest mulig poeng.
Elev: - Neste gong må eg få 3, for då får 30 poeng!
Litt av oppgaven med spillet var at elevene måtte skrive ned det tallet som de fikk for hver omgang. Dette klarte de aller fleste elevene bra med at de skrev tallet slik at eneren stod på enerplassen og tieren på tierplassen. Men noen av elevene skrev tallene speilvendt og klarte ikke alltid å sette dem rett under hverandre, dermed fikk de mer vansker med å regne sammen alle tallene tilslutt når spillet var over.
Det virket som elevene hadde god forståelse med det de gjorde og de klarte uten særlige problemer å spille spillet. Uten en voksen til stede kunne det nok blitt litt problematisk. I og med at spillet var 2- dimensjonalt fikk jeg forståelsen av at de skjønte poenget med egg og eggkartonger. Når elevene kunne se hvor mange egg som var inni eggkartongen var det lettere for dem hvis de ikke husket hvor menge egg som var i en hel eggkartong. De brukte også spillbrettet til hjelp for en utregning. 
Elevene trivdes veldig godt med oppgaven og alle var valdig engasjerte, noe som gjorde at samarbeidet mellom dem var veldig bra. Hvis en elev var i tvil om hvor mange egg den hadde fått, hjalp de andre elevene til og de følte de klaret å mestre en oppgave sammen.

